На основу члана 9. Закона о планском систему Републике Србије (''Службени гласник РС'', број 30/2018), члана 46. Закона о локалној самоуправи („Службени гласник РС“ бр. бр.129/07, 83/2014-др.закон, 101/2016 – др. Закон и 47/2018), члана 15.став 1.тачка 1. и члана 40. и. Статута општине Медвеђа („Сл.гласник града Лесковца“ број: 9/2019), као и чл. 57. Пословника о раду Скупштине општине Медвеђа (''Службни гласник града Лесковца'', бр. 18/2008, 25/2012), Скупштина општине Медвеђа на седници одржаној 21. децембра 2020. године, доноси

О Д Л У К У

О ПРИСТУПАЊУ ИЗРАДИ ПЛАНА РАЗВОЈА ОПШТИНЕ МЕДВЕЂА ЗА ПЕРИОД ОД 2021 ДО 2028.ГОДИНЕ.

I ПОКРЕЋЕ СЕ поступак израдe Плана развоја општине Медвеђа за период од 2021. године до 2028.године.

II Одлука ступа на снагу осмог дана од дана објављивања у "Службеном гласнику града Лесковца".

О б р а з л о ж е њ е

Обзиром да је Стартегија развоја општине Медвеђа истекла, а у складу са Законом о планском систему Републике Србије (''Службени гласник РС'', број: 30/2018), обавеза локалних самоуправа је да донесу План развоја за период од најмање седам година, то је неопходно приступити изради Плана развоја општине Медвеђа за период од 2021.године до 2028.године.

План развоја јединице локалне самоуправе јесте дугорочни документ развојног планирања, који за период од најмање седам година усваја скупштина јединице локалне самоуправе, на предлог надлежног извршног органа јединице локалне самоуправе.

План развоја садржи преглед и анализу постојећег стања, визију односно жељено стање, приоритетне циљеве развоја који се желе постићи, као и преглед и кратак опис одговарајућих мера које се даље разрађују документима јавних политика и средњорочним планом јединице локалне самоуправе.

Годишњи извештај о спровођењу плана развоја јединице локалне самоуправе припрема се у поступку прописаном за израду извештаја о спровођењу средњорочног плана.

Истеком сваке треће календарске године од доношења, општинско веће јединице локалне самоуправе утврђује предлог извештаја о учинцима спровођења плана развоја, који подноси на усвајање скупштини јединице локалне самоуправе, најкасније у року од шест месеци од истека тог рока.

Годишњи извештај о спровођењу плана развоја јединице локалне самоуправе и извештај о учинцима спровођења тог плана, објављује се на интернет страници јединице локалне самоуправе, најкасније 15 дана од дана усвајања.

Након усвајања извештаја о учинцима, општинско веће јединице локалне самоуправе, као и скупштина јединице локалне самоуправе могу утврдити потребу да се спроведе ревизија плана развоја јединице локалне самоуправе, на основу чега се приступа изради предлога измена и допуна плана развоја.

План развоја јединице локалне самоуправе мења се и допуњује у процедури прописаној за његово усвајање.

СКУПШТИНА ОПШТИНЕ МЕДВЕЂА

06 Број:06-61/2020/5 од 21. децембра 2020.год.

ПРЕДСЕДНИК,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Милан Стевановић, струк.менаџ.